title: Provedbena uredba Komisije (EU) br. 1373/2013 оd 19. prosinca 2013. o utvrđivanju detaljnih pravila za provedbu sustava izvoznih dozvola u sektoru svinjskog mesa

text:
               20.12.2013

               HR

               Službeni list Europske unije

               L 346/29

         PROVEDBENA UREDBA KOMISIJE (EU) br. 1373/2013
   оd 19. prosinca 2013.
   o utvrđivanju detaljnih pravila za provedbu sustava izvoznih dozvola u sektoru svinjskog mesa
   (kodifikacija)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 161. stavak 3., članak 170. prvi stavak i članak 192. stavak 2. u vezi s člankom 4.,
   budući da:

               (1)

               Uredba Komisije (EZ) br. 1518/2003 od 28. kolovoza 2003. o utvrđivanju detaljnih pravila za provedbu sustava izvoznih dozvola u sektoru svinjskog mesa (2) nekoliko je puta znatno izmijenjena (3). Radi jasnoće i racionalnosti, navedenu Uredbu treba kodificirati.

               (2)

               Potrebno je utvrditi posebna provedbena pravila za izvozne dozvole u sektoru svinjskog mesa koja će posebno uključivati odredbe za podnošenje zahtjeva za izdavanje dozvola te podatke koje je potrebno unijeti u zahtjeve i dozvole pored onih koje sadrži Uredba Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o prethodnom utvrđivanju za poljoprivredne proizvode (4).

               (3)

               Kako bi se osiguralo učinkovito upravljanje sustavom izvoznih dozvola, potrebno je utvrditi iznos sredstva osiguranja za izvozne dozvole u okviru tog sustava. S obzirom na opasnost od špekulacija koje su svojstvene sustavu sektora svinjskog mesa, izvozne dozvole ne smiju biti prenosive, a potrebno je utvrditi i točne uvjete koje moraju ispuniti gospodarski subjekti kako bi dobili pristup navedenom sustavu.

               (4)

               U skladu s člankom 169. Uredbe (EZ) br. 1234/2007, ispunjavanje obveza, koje proizlaze iz sporazuma sklopljenih temeljem članka 218. Ugovora u vezi s količinom izvoza, osigurava se na osnovi izvoznih dozvola. Stoga je potrebno utvrditi detaljan postupak podnošenja zahtjeva i izdavanja dozvola.

               (5)

               Pored toga, odluku o zahtjevima za izdavanje izvoznih dozvola potrebno je donijeti tek nakon razdoblja razmatranja. To razdoblje treba omogućiti Komisiji da procijeni zatražene količine kao i izdatke u vezi s navedenim te, ako je to potrebno, poduzimanje posebnih mjera koje će se posebice primjenjivati na zahtjeve koji još nisu riješeni. U interesu je gospodarskih subjekata da se omogući povlačenje zahtjeva za izdavanje dozvola nakon što se utvrdi koeficijent prihvaćanja.

               (6)

               Komisija treba imati točne podatke u vezi sa zahtjevima za izdavanje dozvola i uporabom već izdanih dozvola kako bi mogla upravljati sustavom dozvola. U interesu učinkovitog upravljanja, države članice koriste informacijske sustave u skladu s Uredbom Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržišta, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru (5).

               (7)

               U slučaju zahtjeva u vezi s količinama do najviše 25 tona, izvoznu je dozvolu potrebno odmah izdati ako gospodarski subjekt to zatraži. U tom slučaju dozvole ne bi trebale biti podložne nikakvim posebnim mjerama koje poduzima Komisija.

               (8)

               Kako bi se osiguralo točno praćenje količina koje se izvoze, potrebno je utvrditi izuzetke od pravila u vezi s dozvoljenim odstupanjima predviđenim u Uredbi (EZ) br. 376/2008.

               (9)

               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Za sav izvoz proizvoda iz sektora svinjskog mesa za koji je zatražena izvozna subvencija potrebno je predočiti izvoznu dozvolu s unaprijed utvrđenom subvencijom.
   Članak 2.
   1.   Izvozne dozvole vrijede 90 dana od stvarnog dana njihova izdavanja u smislu članka 22. stavka 2. Uredbe (EZ) br. 376/2008.
   2.   U zahtjevima za izdavanje dozvola i dozvolama u odjeljku 15. potrebno je navesti naziv proizvoda, a u odjeljku 16. dvanaestoznamenkastu oznaku proizvoda prema nomenklaturi poljoprivrednih proizvoda za izvozne subvencije.
   3.   Kategorije proizvoda iz drugog podstavka članka 13. stavka 1. Uredbe (EZ) br. 376/2008, kao i iznos sredstva osiguranja za izvoznu dozvolu, određene su u Prilogu I. ovoj Uredbi.
   4.   U zahtjevima za dozvole i u dozvolama potrebno je navesti u odjeljku 20. barem jedan od unosa iz Priloga II.
   Članak 3.
   1.   Zahtjeve za izdavanje izvoznih dozvola moguće je podnijeti kod nadležnih tijela svaki tjedan od ponedjeljka do petka.
   2.   Podnositelji zahtjeva za izdavanje izvoznih dozvola moraju biti fizičke ili pravne osobe koje, u trenutku podnošenja zahtjeva, mogu nadležnim tijelima u državama članicama na zadovoljavajući način dokazati da se barem 12 mjeseci bave trgovinom u sektoru svinjskog mesa. Međutim, maloprodajni ili ugostiteljski objekti koji prodaju svoje proizvode krajnjim potrošačima ne mogu podnositi zahtjeve.
   3.   Izvozne dozvole izdaju se u srijedu nakon razdoblja iz stavka 1., pod uvjetom da Komisija do tada nije poduzela nikakve posebne mjere iz stavka 4.
   4.   U slučajevima kad bi izdavanje izvoznih dozvola dovelo ili bi moglo dovesti do premašivanja raspoloživih proračunskih iznosa ili najvećih količina koje se mogu izvoziti uz subvencije u pojedinom razdoblju, s obzirom na ograničenja iz članka 169. Uredbe (EZ) br. 1234/2007, ili kad bi pitanje izvoznih dozvola onemogućilo nastavak izvoza u preostalom razdoblju, Komisija može:

               (a)

               utvrditi jedinstveni postotak prema kojem će se prihvaćati zatražene količine;

               (b)

               odbiti zahtjeve za koje dozvole još nisu odobrene;

               (c)

               obustaviti podnošenje zahtjeva za izdavanje dozvola u razdoblju od najviše pet radnih dana koje je moguće produljiti postupkom iz članka 195. stavka 2. Uredbe (EZ) br. 1234/2007.

         U okolnostima iz točke (c) prvog podstavka, zahtjevi za izdavanje dozvola podneseni za vrijeme razdoblja suspenzije nevažeći su.
   Mjere predviđene u prvom podstavku mogu se primjenjivati ili prilagoditi prema kategoriji proizvoda ili prema odredištu.
   5.   Mjere predviđene u stavku 4. također se mogu usvojiti kad se zahtjev za izdavanje izvozne dozvole odnosi na količine koje premašuju ili bi mogle premašiti uobičajene raspoložive količine za pojedino odredište, a izdavanje zatraženih dozvola moglo bi dovesti do rizika od špekulacije, narušavanja tržišnog natjecanja među gospodarskim subjektima ili poremećaja u predmetnoj trgovini ili na unutarnjem tržištu.
   6.   U slučaju kada su zatražene količine odbijene ili smanjene, sredstvo osiguranja odmah se oslobađa za one količine za koje zahtjevi nisu prihvaćeni.
   7.   Neovisno o stavku 3., ako se odredi jedinstveni postotak za prihvaćanje koji je manji od 80 %, dozvola se izdaje najkasnije jedanaestog radnog dana od objave postotka u Službenom listu Europske unije. Tijekom 10 radnih dana od objave, gospodarski subjekt može:

               (a)

               povući svoj zahtjev, u kojem se slučaju sredstvo osiguranja odmah oslobađa; ili

               (b)

               zatražiti žurno izdavanje dozvole, u kojem je slučaju nadležno tijelo izdaje bez odgode, ali ne prije uobičajenog dana za izdavanje za odgovarajući tjedan.

         8.   Odstupajući od stavka 3. Komisija može odrediti neki drugi dan osim srijede za izdavanje izvoznih dozvola kada nije moguće poštovati taj dan.
   Članak 4.
   1.   Na zahtjev gospodarskog subjekta, zahtjevi za izdavanje dozvole do najviše 25 tona proizvoda ne podliježu nikakvim posebnim mjerama, kako je navedeno u članku 3. stavku 4., a dozvole za koje je podnesen zahtjev odmah se izdaju.
   U takvim slučajevima, bez obzira na članak 2. stavak 1., rok važenja dozvola ograničen je na pet radnih dana od stvarnog dana njihovog izdavanja u smislu članka 22. stavka 2. Uredbe (EZ) br. 376/2008, a u odjeljku 20. zahtjeva za dozvole i dozvola treba navesti jedan od unosa iz Priloga III.
   2.   Kada je to potrebno, Komisija može suspendirati primjenu ovog članka.
   Članak 5.
   Izvozne su dozvole neprenosive.
   Članak 6.
   1.   Količina izvezena unutar dopuštenog odstupanja iz članka 7. stavka 4. Uredbe (EZ) br. 376/2008 ne osigurava pravo na isplatu subvencije.
   2.   U odjeljku 22. dozvole potrebno je navesti barem jedan od unosa iz Priloga IV.
   Članak 7.
   1.   Do petka svakog tjedna države članice dostavljaju Komisiji sljedeće informacije:

               (a)

               zahtjeve za izvozne dozvole, kako je navedeno u članku 1., koji su podneseni od ponedjeljka do petka istoga tjedna, navodeći ubrajaju li se u okvir članka 4.;

               (b)

               količine obuhvaćene izvoznim dozvolama izdanim prethodne srijede, ne uključujući one koje su odmah izdane prema članku 4.;

               (c)

               količine obuhvaćene zahtjevima za izdavanje izvoznih dozvola koji su u prethodnome tjednu povučeni u skladu s člankom 3. stavkom 7.

         2.   Obavijest o zahtjevima navedenim u stavku 1. točki (a) mora navesti:

               (a)

               količine prema masi proizvoda za svaku kategoriju iz članka 2. stavka 3.;

               (b)

               razvrstavanje prema odredištima količine za svaku kategoriju u slučaju kada se iznos subvencije razlikuje s obzirom na odredišta;

               (c)

               iznos subvencije koji se primjenjuje;

               (d)

               ukupan iznos prethodno utvrđene subvencije u eurima po kategoriji.

         3.   Države članice mjesečno obavješćuju Komisiju o neiskorištenim količinama iz izvoznih dozvola nakon isteka roka valjanosti izvoznih dozvola.
   4.   Obavijesti iz ove Uredbe, uključujući obavijesti da nije bilo zahtjeva, dostavljaju se u skladu s Uredbom (EZ) br. 792/2009.
   Članak 8.
   Uredba (EZ) br. 1518/2003 stavlja se izvan snage.
   Upućivanja na Uredbu stavljenu izvan snage smatraju se upućivanjima na ovu Uredbu i čitaju se u skladu s korelacijskom tablicom u Prilogu VI.
   Članak 9.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2013.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 217, 29.8.2003., str. 35.

      (3)  Vidjeti Prilog V.

      (4)  SL L 114, 26.4.2008., str. 3.

      (5)  SL L 228, 1.9.2009., str. 3.

      PRILOG I.

                  Oznaka proizvoda prema nomenklaturi poljoprivrednih proizvoda za izvozne subvencije (1)

                  Kategorija

                  Iznos sredstava osiguranja (EUR/100 kg) Neto masa

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  Uredba Komisije (EEZ) br. 3846/87 odjeljak 6. (SL L 366, 24.12.1987., str. 1.).

      PRILOG II.

         Unosi iz članka 2. stavka 4.

                  —

                  :

                  na bugarskom

                  :

                  Регламент за изпълнение (ЕC) № […]

                  —

                  :

                  na španjolskom

                  :

                  Reglamento de Ejecución (UE) no […]

                  —

                  :

                  na češkom

                  :

                  Prováděcí Nnařízení (EU) č. […]

                  —

                  :

                  na danskom

                  :

                  GennemførelsesforordningForordning (EU) nr. […]

                  —

                  :

                  na njemačkom

                  :

                  DurchführungsverordnungVerordnung (EU) Nr. […]

                  —

                  :

                  na estonskom

                  :

                  RakendusmäärusMäärus (EL) nr […]

                  —

                  :

                  na grčkom

                  :

                  Εκτελεστικός Κκανονισμός (ΕΕ) αριθ. […]

                  —

                  :

                  na engleskom

                  :

                  Implementing Regulation (EU) No […]

                  —

                  :

                  na francuskom

                  :

                  Règlement d’exécution (UE) no […]

                  —

                  :

                  na hrvatskom

                  :

                  Provedbena uredba (EU) br. […]

                  —

                  :

                  na talijanskom

                  :

                  Regolamento di esecuzione (UE) n. […]

                  —

                  :

                  na latvijskom

                  :

                  Īstenošanas Rregula (ES) Nr. […]

                  —

                  :

                  na litavskom

                  :

                  Įgyvendinimo Rreglamentas (ES) Nr. […]

                  —

                  :

                  na mađarskom

                  :

                  …/…/EU végrehajtási rendelet

                  —

                  :

                  na malteškom

                  :

                  Regolament ta’ Implimentazzjoni (UE) Nru […]

                  —

                  :

                  na nizozemskom

                  :

                  UitvoeringsverordeningVerordening (EU) nr. […]

                  —

                  :

                  na poljskom

                  :

                  Rozporządzenie wykonawcze (UE) nr […]

                  —

                  :

                  na portugalskom

                  :

                  Regulamento de Execução (UE) n.o […]

                  —

                  :

                  na rumunjskom

                  :

                  Regulamentul de punere în aplicare (UE) nr. […]

                  —

                  :

                  na slovačkom

                  :

                  Vykonávacie Nnariadenie (EÚ) č. […]

                  —

                  :

                  na slovenskom

                  :

                  Izvedbena Uuredba (EU) št. […]

                  —

                  :

                  na finskom

                  :

                  TäytäntöönpanoasetusAsetus (EU) N:o […]

                  —

                  :

                  na švedskom

                  :

                  GenomförandeförordningFörordning (EU) nr […]

      PRILOG III.

         Unosi iz članka 4. stavka 1. drugog podstavka

                  —

                  :

                  na bugarskom

                  :

                  Лицензия, валидна пет работни дни

                  —

                  :

                  na španjolskom

                  :

                  Certificado válido durante cinco días hábiles

                  —

                  :

                  na češkom

                  :

                  Licence platná pět pracovních dní

                  —

                  :

                  na danskom

                  :

                  Licens, der er gyldig i fem arbejdsdage

                  —

                  :

                  na njemačkom

                  :

                  Fünf Arbeitstage gültige Lizenz

                  —

                  :

                  na estonskom

                  :

                  Litsents kehtib viis tööpäeva

                  —

                  :

                  na grčkom

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  na engleskom

                  :

                  Licence valid for five working days

                  —

                  :

                  na francuskom

                  :

                  Certificat valable cinq jours ouvrables

                  —

                  :

                  na hrvatskom

                  :

                  Dozvola vrijedi pet radnih dana

                  —

                  :

                  na talijanskom

                  :

                  Titolo valido cinque giorni lavorativi

                  —

                  :

                  na latvijskom

                  :

                  Licences derīguma termiņš ir piecas darbdienas

                  —

                  :

                  na litavskom

                  :

                  Licencijos galioja penkias darbo dienas

                  —

                  :

                  na mađarskom

                  :

                  Öt munkanapig érvényes tanúsítvány

                  —

                  :

                  na malteškom

                  :

                  Liċenza valida għal ħamest ijiem tax-xogħol

                  —

                  :

                  na nizozemskom

                  :

                  Certificaat met een geldigheidsduur van vijf werkdagen

                  —

                  :

                  na poljskom

                  :

                  Pozwolenie ważne pięć dni roboczych

                  —

                  :

                  na portugalskom

                  :

                  Certificado de exportação válido durante cinco dias úteis

                  —

                  :

                  na rumunjskom

                  :

                  Licență valabilă timp de cinci zile lucrătoare

                  —

                  :

                  na slovačkom

                  :

                  Licencia platí päť pracovných dní

                  —

                  :

                  na slovenskom

                  :

                  Dovoljenje velja 5 delovnih dni

                  —

                  :

                  na finskom

                  :

                  Todistus on voimassa viisi työpäivää

                  —

                  :

                  na švedskom

                  :

                  Licensen är giltig fem arbetsdagar

      PRILOG IV.

         Unosi iz članka 6. stavka 2.

                  —

                  :

                  na bugarskom:

                  :

                  Възстановяване, валидно за […] тона (количество, за което е издадена лицензията).

                  —

                  :

                  na španjolskom:

                  :

                  Restitución válida por […] toneladas (cantidad por la que se expida el certificado).

                  —

                  :

                  na češkom:

                  :

                  Náhrada platná pro […] tun (množství, pro které je licence vydána).

                  —

                  :

                  na danskom:

                  :

                  Restitutionen omfatter […] t (den mængde, licensen vedrører).

                  —

                  :

                  na njemačkom:

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  na estonskom:

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  na grčkom:

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  na engleskom:

                  :

                  Refund valid for […] tonnes (quantity for which the licence is issued).

                  —

                  :

                  na francuskom:

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  na hrvatskom:

                  :

                  Subvencija vrijedi za […] tona (količina za koju je izdana dozvola).

                  —

                  :

                  na talijanskom:

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  na latvijskom:

                  :

                  Kompensācija ir spēkā attiecībā uz […] tonnām (daudzums, par kuru ir izsniegta licence).

                  —

                  :

                  na litavskom:

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  na mađarskom:

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  na malteškom:

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  na nizozemskom:

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  na poljskom:

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  na portugalskom:

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  na rumunjskom:

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  na slovačkom:

                  :

                  Náhrada je platná pre […] ton (množstvo, pre ktoré bola vydaná licencia).

                  —

                  :

                  na slovenskom:

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  na finskom:

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  na švedskom:

                  :

                  Ger rätt till exportbidrag för […] ton (den kvantitet för vilken licensen utfärdats).

      PRILOG V.

         Uredba stavljena izvan snage s popisom njezinih naknadnih izmjena

                  Uredba Komisije (EZ) br. 1518/2003
                  (SL L 217, 29.8.2003., str. 35.)

                  Uredba Komisije (EZ) br. 130/2004
                  (SL L 19, 27.1.2004., str. 14.)

                  Uredba Komisije (EZ) br. 1361/2004
                  (SL L 253, 29.7.2004., str. 9.)

                  Uredba Komisije (EZ) br. 1713/2006
                  (SL L 321, 21.11.2006., str. 11.)

                  samo članak 12.

                  Uredba Komisije (EU) br. 557/2010
                  (SL L 159, 25.6.2010., str. 13.)

                  samo članak 1.

                  Uredba Komisije (EU) br. 519/2013
                  (SL L 158, 10.6.2013., str. 74.)

                  samo Prilog, odjeljak 6., točka G, podtočka 2.

      PRILOG VI.

         Korelacijska tablica

                  Uredba (EZ) br. 1518/2003

                  Ova Uredba

                  Članak 1.

                  Članak 1.

                  Članak 2. stavak 1. prvi podstavak

                  Članak 2. stavak 1.

                  Članak 2. stavak 1. drugi podstavak

                  —

                  Članak 2. stavci 2. i 3.

                  Članak 2. stavci 2. i 3.

                  Članak 2. stavak 4., uvodne riječi

                  Članak 2. stavak 4.

                  Članak 2. stavak 4., prva do jedanaesta alineja

                  Prilog II.

                  Članak 3. stavci 1. do 4.

                  Članak 3. stavci 1. do 4.

                  Članak 3. stavak 4.a

                  Članak 3. stavak 5.

                  Članak 3. stavak 5.

                  Članak 3. stavak 6.

                  Članak 3. stavak 6.

                  Članak 3. stavak 7.

                  Članak 3. stavak 7.

                  Članak 3. stavak 8.

                  Članci 4. i 5.

                  Članci 4. i 5.

                  Članak 6. stavak 1.

                  Članak 6. stavak 1.

                  Članak 6. stavak 2., uvodne riječi

                  Članak 6. stavak 2.

                  Članak 6. stavak 2., prva do jedanaesta alineja

                  Prilog IV.

                  Članak 7.

                  Članak 7.

                  Članak 8.

                  —

                  —

                  Članak 8.

                  Članak 9.

                  Članak 9.

                  Prilog I.

                  Prilog I.

                  Prilog I.a

                  Prilog III.

                  Prilog III.

                  —

                  Prilog IV.

                  —

                  —

                  Prilog V.

                  —

                  Prilog VI.


title: Provedbena Uredba Komisije (EU) br. 739/2011 od 27. srpnja 2011. o izmjeni Priloga I. Uredbi (EZ) br. 854/2004 Europskog parlamenta i Vijeća o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi  Tekst značajan za EGP

text:
                  03/Sv. 60

                  HR

                  Službeni list Europske unije

                  255

            32011R0739

                  L 196/3

                  SLUŽBENI LIST EUROPSKE UNIJE

            PROVEDBENA UREDBA KOMISIJE (EU) br. 739/2011
      od 27. srpnja 2011.
      o izmjeni Priloga I. Uredbi (EZ) br. 854/2004 Europskog parlamenta i Vijeća o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbi (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 17. stavak 1.,
      budući da:

                  (1)

                  Uredbom (EZ) br. 854/2004 utvrđuju se posebna pravila organizacije službenih kontrola proizvoda životinjskog podrijetla namijenjenih prehrani ljudi. Posebno, određeni broj odredaba u pogledu inspekcijskog pregleda mesa u odjeljku I. poglavlju II. dijelovima B, D, i F te u odjeljku III. poglavlju II. Priloga I. toj Uredbi odnosi se na bolesti navedene u popisima A i B Svjetske organizacije za zdravlje životinja (OIE).

                  (2)

                  Sustav OIE-a za kategorizaciju i sastavljanje popisa bolesti se promijenio. Jedan popis OIE-a zamijenio je popise A i B. Osim toga, zakonodavstvo Unije je sada usklađeno s preporukama OIE-a. Zbog toga je većina upućivanja na te popise suvišna. Stoga je primjereno izmijeniti relevantne odredbe u odjeljcima I., II. i III. Priloga I. toj Uredbi i umjesto toga, pri izvođenju ante-mortem ili post-mortem pregleda ili bilo kojeg drugog pregleda, upućivati na bolesti životinja obuhvaćene zakonodavstvom Unije, osim u slučaju upućivanja na trenutačno nepoznate bolesti koje dolaze iz trećih zemalja.

                  (3)

                  Direktivom Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (2) predviđa se da se proizvodi životinjskog podrijetla moraju dobivati od životinja koje ne dolaze iz gospodarstva, objekta, područja ili dijela područja na koje se primjenjuju relevantna ograničenja u pogledu zdravlja životinja. U Prilogu I. toj Direktivi navedeno je zakonodavstvo Unije koje sadrži mjere nadzora za određene bolesti životinja koje su važne za trgovinu proizvodima životinjskog podrijetla. Radi dosljednosti, trgovina proizvodima životinjskog podrijetla može se ograničiti samo radi onih razloga povezanih sa zdravljem životinja koji se temelje na zakonodavstvu Unije navedenom u Prilogu I.

                  (4)

                  U skladu s dijelom E Priloga II. Uredbi (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (3), salmonela mora biti odsutna u 25 grama svježeg mesa peradi kako bi se to meso stavilo na tržište za prehranu ljudi. Međutim, u skladu s tim dijelom, taj kriterij se ne primjenjuje na svježe meso peradi koje je namijenjeno za industrijsku toplinsku obradu ili drugu obradu za odstranjivanje salmonele. U odjeljku II. poglavlju V. točki 2. Priloga I. Uredbi (EZ) br. 854/2004, predviđa se da službeni veterinar može uvesti zahtjeve koji se odnose na upotrebu određenog mesa. Kako bi se omogućilo da službeni veterinar može propisati industrijsku toplinsku obradu ili neku drugu obradu za odstranjivanje salmonele, potrebno je izmijeniti odjeljak II., poglavlje V. točku 2.

                  (5)

                  Prilog I. Uredbi (EZ) br. 854/2004 treba stoga na odgovarajući način izmijeniti.

                  (6)

                  Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU UREDBU:
      Članak 1.
      Prilog I. Uredbi (EZ) br. 854/2004 mijenja se u skladu s Prilogom ovoj Uredbi.
      Članak 2.
      Ova Uredba stupa na snagu sljedećeg dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 27. srpnja 2011.

               Za Komisiju

               Predsjednik

            José Manuel BARROSO

         (1)  SL L 139, 30.4.2004., str. 206.

         (2)  SL L 18, 23.1.2003., str. 11.

         (3)  SL L 325, 12.12.2003., str. 1.

         PRILOG
         Prilog I. Uredbi (EZ) br. 854/2004 mijenja se kako slijedi:

                     1.

                     U odjeljku I., poglavlje II. mijenja se kako slijedi:

                                 (a)

                                 u dijelu B točki 2., podtočka (b) zamjenjuje se sljedećim:

                                             „(b)

                                             ukazuju na bilo koje stanje koje bi moglo štetno djelovati na zdravlje ljudi ili životinja, pri čemu posebnu pozornost treba usmjeriti na otkrivanje zoonoza i bolesti životinja za koje su pravila o zdravlju životinja utvrđena u zakonodavstvu Unije.”;

                                 (b)

                                 u dijelu D, točka 1. zamjenjuje se sljedećim:

                                             „1.

                                             Poslije klanja, trupovi i prateći nusproizvodi klanja moraju se bez odgađanja podvrgnuti post mortem pregledu. Sve se vanjske površine moraju vizualno pregledati. U tu će svrhu možda trebati neznatno rukovati trupom ili nusproizvodima klanja ili upotrijebiti posebnu tehničku opremu. Posebna se pozornost mora usmjeriti na otkrivanje zoonoza i bolesti životinja za koje su pravila o zdravlju životinja utvrđena u zakonodavstvu Unije. Brzina linije klanja i broj nazočnog inspekcijskog osoblja moraju biti takvi da omoguće ispravno obavljanje inspekcijskog pregleda.”;

                                 (c)

                                 u dijelu F točki 1., podtočka (d) zamjenjuje se sljedećim:

                                             „(d)

                                             otkrivanja bolesti životinja za koje su pravila o zdravlju životinja utvrđena u zakonodavstvu Unije.”;

                     2.

                     Odjeljak II. mijenja se kako slijedi:

                                 (a)

                                 u poglavlju I., točka 4. zamjenjuje se sljedećim:

                                             „4.

                                             Ako pri obavljanju ante mortem ili post mortem pregleda ili tijekom bilo koje druge inspekcijske radnje službeni veterinar posumnja na prisutnost uzročnika zaraze bolesti životinja za koje su pravila o zdravlju životinja utvrđena u zakonodavstvu Unije, službeni veterinar mora o tomu obavijestiti nadležno tijelo te oboje moraju, u skladu s primjenljivim zakonodavstvom Unije, poduzeti sve potrebne mjere i mjere opreza kako bi se spriječilo moguće širenje uzročnika zaraze.”;

                                 (b)

                                 poglavlje V. mijenja se kako slijedi:

                                             i.

                                             točka 1. podtočka (e) zamjenjuje se sljedećim:

                                                         „(e)

                                                         potječe od životinja oboljelih od bolesti za koje su pravila o zdravlju životinja utvrđena u zakonodavstvu Unije navedenom u Prilogu I. Direktivi Vijeća 2002/99/EZ (*), osim ako je dobiveno u skladu s posebnim zahtjevima predviđenim u tom zakonodavstvu, ako odjeljkom IV. nije predviđeno drukčije;

                                                (*)  SL L 18, 23.1.2003., str. 11.”;"

                                             ii.

                                             točka 2. zamjenjuje se sljedećim:

                                                         „2.

                                                         Službeni veterinar može odrediti zahtjeve u pogledu upotrebe mesa dobivenog od životinja:

                                                                     (a)

                                                                     koje su bile hitno zaklane izvan klaonice; ili

                                                                     (b)

                                                                     ako je dobiveno iz jata, gdje se prije stavljanja tog mesa na tržište primjenjuje obrada mesa u skladu s dijelom E Priloga II. Uredbi (EZ) br. 2160/2003.”;

                     3.

                     U odjeljku III. poglavlju II. točki 3., podtočke (e) i (f) zamjenjuju se sljedećim:

                                 „(e)

                                 u slučaju izbijanja bolesti životinja za koje su pravila o zdravlju životinja utvrđena u zakonodavstvu Unije. To se odnosi na životinje prijemljive na tu određenu bolest, koje potječu iz određene regije kako je definirana u članku 2. Direktive Vijeća 64/432/EEZ (**);

                                 (f)

                                 ako su potrebne strože kontrole kako bi se uzele u obzir nove bolesti ili određene bolesti navedene u popisu OIE-a.

                        (**)  SL 121, 29.7.1964., str. 1977/64.”"


title: Uredba Komisije (EU) br. 234/2011 od 10. ožujka 2011. o provedbi Uredbe (EZ) br. 1331/2008 Europskog parlamenta i Vijeća o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma  Tekst značajan za EGP

text:
               13/Sv. 029

               HR

               Službeni list Europske unije

               295

         32011R0234

               L 064/15

               SLUŽBENI LIST EUROPSKE UNIJE

               10.03.2011.

      UREDBA KOMISIJE (EU) br. 234/2011
   od 10. ožujka 2011.
   o provedbi Uredbe (EZ) br. 1331/2008 Europskog parlamenta i Vijeća o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (1), a posebno njezin članak 9. stavak 1.,
   nakon savjetovanja s Europskom agencijom za sigurnost hrane u skladu s člankom 9. stavkom 2. Uredbe (EZ) br. 1331/2008,
   budući da:

               (1)

               Uredbom (EZ) br. 1331/2008 utvrđuju se postupci za ažuriranje popisa tvari čije je stavljanje na tržište odobreno u Uniji u skladu s Uredbom (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (2), Uredbom (EZ) br. 1332/2008 Europskog parlamenta i Vijeća od 16. prosinca 2008. o prehrambenim enzimima (3) i Uredbom (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani (4) (dalje u tekstu „sektorski propisi o hrani”).

               (2)

               U skladu s člankom 9. Uredbe (EZ) br. 1331/2008 Komisija treba usvojiti provedbene mjere u pogledu sadržaja, pripreme i podnošenja zahtjeva za ažuriranje popisa Unije u skladu sa svakim sektorskim propisom o hrani, postupke provjere valjanosti zahtjeva te vrste informacija koje trebaju biti sadržane u mišljenju Europske agencije za sigurnost hrane (dalje u tekstu „Agencija”).

               (3)

               Kako bi se ažurirali popisi potrebno je provjeriti da je uporaba tvari u skladu s općim i posebnim uvjetima uporabe kako je predviđeno pojedinim sektorskim propisom o hrani.

               (4)

               Agencija je 9. lipnja 2009. usvojila znanstveno mišljenje o podacima potrebnim za ocjenu zahtjeva za prehrambene aditive (5). Ti podaci se dostavljaju pri podnošenju zahtjeva za uporabu novog prehrambenog aditiva. U slučaju zahtjeva za izmjenu uvjeta uporabe već odobrenog prehrambenog aditiva ili izmjenu specifikacija već odobrenog prehrambenog aditiva, podaci potrebni za procjenu rizika možda neće biti potrebni ako podnositelj zahtjeva za to da opravdanje.

               (5)

               Agencija je 23. lipnja 2009. usvojila znanstveno mišljenje o podacima potrebnim za ocjenu zahtjeva za prehrambene enzime (6). Ti podaci se dostavljaju pri podnošenju zahtjeva za uporabu novog prehrambenog enzima. U slučaju zahtjeva za izmjenu uvjeta uporabe već odobrenog prehrambenog enzima ili izmjenu specifikacija već odobrenog prehrambenog enzima, podaci potrebni za procjenu rizika možda neće biti potrebni ako podnositelj zahtjeva za to da opravdanje.

               (6)

               Agencija je 19. svibnja 2010. usvojila znanstveno mišljenje o podacima potrebnim za procjenu rizika aroma za uporabu u i na hrani (7). Ti podaci se dostavljaju pri podnošenju zahtjeva za uporabu nove prehrambene arome. U slučaju zahtjeva za izmjenu uvjeta uporabe već odobrene prehrambene arome ili izmjenu specifikacija već odobrene prehrambene arome, podaci potrebni za procjenu rizika možda neće biti potrebni ako podnositelj zahtjeva za to da opravdanje.

               (7)

               Važno je da se toksikološka ispitivanja provode prema određenom standardu. Stoga je potrebno slijediti Direktivu 2004/10/EZ Europskog parlamenta i Vijeća od 11. veljače 2004. o usklađivanju zakona i drugih propisa u odnosu na primjenu načela dobre laboratorijske prakse i provjeru njihove primjene u ispitivanju kemijskih tvari (8). Kad se takva ispitivanja provode izvan područja Unije, moraju se poštovati Načela dobre laboratorijske prakse OECD-a (DLP) (OECD, 1988.) (9).

               (8)

               Uporaba prehrambenih aditiva i prehrambenih enzima treba uvijek biti tehnološki opravdana. U slučaju prehrambenog aditiva podnositelji zahtjeva trebaju također objasniti zašto tehnološki učinak nije moguće postići drugim ekonomski i tehnološki ostvarivim sredstvima.

               (9)

               Uporabu tvari treba odobriti ako ne zavarava potrošača. Podnositelji trebaju objasniti da tražene uporabe ne zavaravaju potrošača. Također treba objasniti prednosti i koristi za potrošača u slučaju prehrambenih aditiva.

               (10)

               Ne dovodeći u pitanje članak 9. Uredbe (EZ) br. 1332/2008, članak 19. Uredbe (EZ) br. 1333/2008 i članak 13. Uredbe (EZ) br. 1334/2008, Komisija treba provjeriti valjanost zahtjeva i provjeriti da je zahtjev obuhvaćen područjem primjene odnosnog sektorskog propisa o hrani. Prema potrebi, treba uzeti u obzir savjet Agencije o primjerenosti dostavljenih podataka za procjenu rizika. Takva provjera ne smije odgoditi ocjenu zahtjeva.

               (11)

               Informacije dane u mišljenju Agencije trebaju biti dovoljne kako bi se utvrdilo da je odobrenje predložene uporabe tvari sigurno za potrošače. To uključuje zaključke o toksičnosti tvari, ako je primjenljivo, i eventualno utvrđivanje prihvatljivog dnevnog unosa (PDU), izraženog u brojčanom obliku, uz podake o procjeni prehrambene izloženosti za sve kategorije hrane, uključujući izloženost osjetljivih skupina potrošača.

               (12)

               Podnositelj zahtjeva treba također uzeti u obzir detaljne smjernice koje se odnose na podatke potrebne za procjenu rizika koje je utvrdila Agencija (The EFSA Journal (10)).

               (13)

               Ovom se Uredbom uzimaju u obzir trenutačne znanstvene i tehničke spoznaje. Komisija može revidirati ovu Uredbu s obzirom na razvoj u ovom području i objavu revidiranih ili dodatnih znanstvenih smjernica od strane Agencije.

               (14)

               Praktične informacije vezane uz zahtjev za odobrenje prehrambenih aditiva, prehrambenih enzima i aroma, kao što su adrese, osobe za kontakt, dostava dokumenata itd. trebaju biti dostavljene u zasebnoj obavijesti Komisije i/ili Agencije.

               (15)

               Potrebno je predvidjeti vremensko razdoblje kako bi se omogućilo podnositeljima zahtjeva da se usklade s odredbama ove Uredbe.

               (16)

               Mjere predviđene ovom Uredbom u skladu su s mišljenjem Stalnog odbora za lanac prehrane i zdravlje životinja,

         DONIJELA JE OVU UREDBU:
   POGLAVLJE I.

      OPĆE ODREDBE

   Članak 1.
   Područje primjene
   Ova se Uredba primjenjuje na zahtjeve iz članka 3. stavka 1. Uredbe (EZ) br. 1331/2008 o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma.
   POGLAVLJE II.

      SADRŽAJ, SASTAVLJANJE I PODNOŠENJE ZAHTJEVA

   Članak 2.
   Sadržaj zahtjeva
   1.   Zahtjev iz članka 1. sastoji se od sljedećeg:

               (a)

               dopisa;

               (b)

               tehničkog dosjea;

               (c)

               sažetka dosjea.

         2.   Dopis iz stavka 1. točke (a) sastavlja se u skladu s obrascem iz Priloga.
   3.   Tehnički dosje iz stavka 1. točke (b) sadrži:

               (a)

               administrativne podatke kako je predviđeno u članku 4.;

               (b)

               podatke potrebne za procjenu rizika kako je predviđeno u člancima 5., 6., 8. i 10.; i

               (c)

               podatke potrebne za upravljanje rizikom kako je predviđeno u člancima 7., 9. i 11.

         4.   U slučaju zahtjeva za izmjenu uvjeta uporabe već odobrenog prehrambenog aditiva, prehrambenog enzima ili arome, možda neće biti potrebni svi podaci navedeni u člancima od 5. do 11. Podnositelj zahtjeva dostavlja provjerljivo obrazloženje zašto predložene promjene ne utječu na rezultate postojeće procjene rizika.
   5.   U slučaju zahtjeva za izmjenu specifikacija već odobrenog prehrambenog aditiva, prehrambenog enzima ili arome:

               (a)

               podaci se mogu ograničiti na obrazloženje zahtjeva i promjene u specifikaciji;

               (b)

               podnositelj zahtjeva dostavlja provjerljivo obrazloženje zašto predložene promjene ne utječu na rezultate postojeće procjene rizika.

         6.   Sažetak dosjea iz stavka 1. točke (c) uključuje obrazloženu izjavu da je uporaba proizvoda u skladu s uvjetima utvrđenim u:

               (a)

               članku 6. Uredbe (EZ) br. 1332/2008; ili

               (b)

               člancima 6., 7. i 8. Uredbe (EZ) br. 1333/2008; ili

               (c)

               članku 4. Uredbe (EZ) br. 1334/2008.

         Članak 3.
   Sastavljanje i podnošenje zahtjeva
   1.   Zahtjevi se šalju Komisiji. Podnositelj zahtjeva uzima u obzir praktične smjernice za podnošenje zahtjeva koje je objavila Komisija (na internetskoj stranici Opće uprave za zdravlje i zaštitu potrošača (11)).
   2.   Za sastavljanje popisa prehrambenih enzima Unije iz članka 17. Uredbe (EZ) br. 1332/2008, rok za podnošenje zahtjeva je 24 mjeseca od datuma početka primjene provedbenih mjera utvrđenih ovom Uredbom.
   Članak 4.
   Administrativni podaci
   Administrativni podaci iz članka 2. stavka 3. točke (a) uključuju:

               (a)

               naziv podnositelja zahtjeva (tvrtka, organizacija itd.), adresu i podatke za kontakt;

               (b)

               naziv proizvođača tvari, ako je različit od podnositelja zahtjeva, adresu i podatke za kontakt;

               (c)

               ime osobe odgovorne za dosje, adresu i podatke za kontakt;

               (d)

               datum dostave dosjea;

               (e)

               vrstu zahtjeva, tj. odnosi li se na prehrambeni aditiv, prehrambeni enzim ili aromu;

               (f)

               ako je primjenljivo, kemijsko ime prema nomenklaturi IUPAC-a;

               (g)

               ako je primjenljivo, E broj aditiva kako je utvrđeno u zakonodavstvu Unije o prehrambenim aditivima;

               (h)

               ako je primjenljivo, upućivanje na slične odobrene prehrambene enzime;

               (i)

               ako je primjenljivo, FL broj aromatične tvari kako je utvrđeno u zakonodavstvu Unije o aromama;

               (j)

               ako je primjenljivo, podatke o odobrenjima obuhvaćenim Uredbom (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (12)

               (k)

               sadržaj dosjea;

               (l)

               popis dokumenata i drugih pojedinosti; podnositelj zahtjeva navodi broj i naslove svezaka dokumentacije koja je priložena zahtjevu; mora biti uključeno detaljno kazalo s upućivanjem na sveske i stranice;

               (m)

               popis dijelova dosjea koje treba smatrati povjerljivima; podnositelji zahtjeva naznačuju što žele da se smatra povjerljivim i daju provjerljivo obrazloženje u skladu s člankom 12. Uredbe (EZ) br. 1331/2008.

         Članak 5.
   Opće odredbe o podacima potrebnim za procjenu rizika
   1.   Dosje, koji se prilaže uz zahtjev za procjenu sigurnosti tvari, mora omogućivati cjelovitu procjenu rizika tvari i provjeru da tvar ne predstavlja sigurnosni rizik u smislu članka 6. točke (a) Uredbe (EZ) br. 1332/2008, članka 6. stavka 1. točke (a) Uredbe (EZ) br. 1333/2008 i članka 4. točke (a) Uredbe (EZ) br. 1334/2008.
   2.   Dosje zahtjeva uključuje sve raspoložive podatke relevantne za potrebe procjene rizika (tj. potpune objavljene radove svih citiranih referenci ili potpune primjerke originalnih neobjavljenih istraživanja).
   3.   Podnositelj zahtjeva uzima u obzir najnovije smjernice koje je usvojila ili odobrila Agencija dostupne u vrijeme podnošenja zahtjeva (The EFSA Journal).
   4.   Dostavlja se dokumentacija o postupku korištenom za prikupljanje podataka, uključujući strategije pretrage literature (pretpostavke, korištene ključne riječi, korištene baze podatka, vremensko razdoblje koje je pokriveno, kriterije ograničenja itd.) te cjeloviti ishod takve pretrage.
   5.   Strategija procjene sigurnosti i odgovarajuća strategija ispitivanja opisuje se i opravdava uz navođenje razloga za uključenje ili isključenje specifičnih istraživanja i/ili informacija.
   6.   Pojedinačni neobrađeni podaci iz neobjavljenih studija i, ako je moguće, objavljenih istraživanja, kao i rezultati pojedinačnih ispitivanja dostavljaju se Agenciji na zahtjev.
   7.   Za sva biološka ili toksikološka istraživanja razjašnjava se je li ispitivana tvar u skladu s predloženom ili postojećom specifikacijom. Ako se ispitivana tvar razlikuje od specifikacije, podnositelj zahtjeva dokazuje relevantnost tih podataka za tvar koja se ispituje.
   Toksikološka se istraživanja provode u objektima koji su u skladu sa zahtjevima Direktive 2004/10/EZ Europskog parlamenta i Vijeća ili, ako se provode izvan područja Unije, moraju slijediti „Načela dobre laboratorijske prakse OEC-a” (DLP). Podnositelj zahtjeva dostavlja dokaze o sukladnosti s navedenim zahtjevima. Za istraživanja koja se ne provode u skladu sa standardnim protokolima, dostavlja se tumačenje podataka kao i obrazloženje njihove primjerenosti za procjenu rizika.
   8.   Podnositelj zahtjeva predlaže sveukupni zaključak o sigurnosti predloženih uporaba tvari. Sveukupna procjena mogućeg rizika za zdravlje ljudi provodi se u kontekstu poznate ili vjerojatne izloženosti ljudi.
   Članak 6.
   Posebni podaci potrebni za procjenu rizika prehrambenih aditiva
   1.   Uz podatke koje treba dostaviti u skladu s člankom 5., dostavljaju se i podaci o:

               (a)

               identitetu i karakteristikama aditiva, uključujući predložene specifikacije i analitičke podatke;

               (b)

               ako je primjenljivo, podaci o veličini čestica, distribuciji veličina čestica i drugim fizikalno-kemijskim karakteristikama;

               (c)

               postupku proizvodnje;

               (d)

               prisutnosti nečistoća;

               (e)

               stabilnosti, reakciji i sudbini u hrani kojoj je aditiv dodan;

               (f)

               ako je primjenljivo, postojećim odobrenjima i procjenama rizika;

               (g)

               predloženim uobičajenim i maksimalnim razinama uporabe u kategorijama hrane navedenim na popisu Unije, ili u novopredloženoj kategoriji hrane, ili u specifičnijoj hrani koja je obuhvaćena nekom od tih kategorija;

               (h)

               procjeni prehrambene izloženosti;

               (i)

               biološkim i toksikološkim podacima.

         2.   U pogledu bioloških i toksikoloških podataka iz točke (i) stavka 1., moraju biti pokrivena sljedeća ključna područja:

               (a)

               toksikokinetika;

               (b)

               subkronična toksičnost;

               (c)

               genotoksičnost;

               (d)

               kronična toksičnost/kancerogenost;

               (e)

               reproduktivna i razvojna toksičnost.

         Članak 7.
   Podaci potrebni za upravljanje rizikom kod prehrambenih aditiva
   1.   Dosje koji se dostavlja uz zahtjev uključuje informacije potrebne za provjeru postoji li razumna tehnološka potreba koja se ne može postići drugim ekonomski ili tehnološki ostvarivim sredstvima te zavarava li potrošača predložena uporaba u smislu točaka (b) i (c) članka 6. stavka 1. Uredbe (EZ) br. 1333/2008.
   2.   Kako bi se omogućila provjera iz stavka 1., dostavljaju se odgovarajuće i dovoljne informacije o:

               (a)

               identitetu prehrambenog aditiva, uključujući upućivanje na postojeće specifikacije;

               (b)

               funkciji i tehnološkoj potrebi za razinu predloženu u svakoj od kategorija hrane ili proizvoda za koje se traži odobrenje i obrazloženje zašto se to ne može razumno postići drugim ekonomski ili tehnološki ostvarivim sredstvima;

               (c)

               istraživanjima o učinkovitosti prehrambenog aditiva u pogledu predviđenog učinka pri predloženoj razini uporabe;

               (d)

               prednostima i koristima za potrošača. Podnositelj zahtjeva uzima u obzir zahtjeve iz članka 6. stavka 2. Uredbe (EZ) br. 1333/2008;

               (e)

               razlozima zašto uporaba ne bi zavarala potrošača;

               (f)

               predloženim uobičajenim i maksimalnim razinama uporabe u kategorijama hrane navedenim na popisu Unije, ili u novopredloženoj kategoriji hrane, ili u specifičnijoj hrani koja je obuhvaćena nekom od tih kategorija;

               (g)

               procjeni izloženosti, temeljenoj na uobičajenoj i maksimalnoj razini namjeravane uporabe za svaku od dotičnih kategorija ili proizvoda;

               (h)

               količini prehrambenog aditiva prisutnog u konačnom proizvodu u obliku u kojem ga konzumira potrošač;

               (i)

               analitičkim metodama koje omogućavaju identifikaciju i kvantifikaciju aditiva ili njegovih ostataka u hrani;

               (j)

               ako je primjenljivo, sukladnost s posebnim uvjetima za sladila i bojila kako je predviđeno člancima 7. i 8. Uredbe (EZ) br. 1333/2008.

         Članak 8.
   Posebni podaci potrebni za procjenu rizika prehrambenih enzima
   1.   Uz podatke koje treba dostaviti u skladu s člankom 5., moraju se dostaviti i podaci o:

               (a)

               nazivu(-ima), sinonimima, kraticama i klasifikaciji(-ama);

               (b)

               broju Komisije za enzime;

               (c)

               predloženim specifikacijama, uključujući podrijetlo;

               (d)

               svojstvima;

               (e)

               upućivanju na sve slične prehrambene enzime;

               (f)

               sirovini;

               (g)

               postupku proizvodnje;

               (h)

               stabilnosti, reakciji i sudbini u hrani u kojoj se prehrambeni enzim koristi;

               (i)

               ako je primjenljivo, postojećim odobrenjima i procjenama;

               (j)

               predloženim uporabama u hrani i, ako je primjenljivo, predloženim uobičajenim i maksimalnim razinama uporabe;

               (k)

               procjeni prehrambene izloženosti;

               (l)

               biološkim i toksikološkim podacima.

         2.   U pogledu bioloških i toksikoloških podataka iz točke (1) stavka 1., moraju biti pokrivena sljedeća ključna područja:

               (a)

               subkronična toksičnost;

               (b)

               genotoksičnost.

         Članak 9.
   Podaci potrebni za upravljanje rizikom kod prehrambenih enzima
   1.   Dosje koji se podnosi uz zahtjev uključuje informacije potrebne za provjeru postoji li razumna tehnološka potreba koja se ne može postići drugim ekonomski ili tehnološki ostvarivim sredstvima te zavarava li predložena uporaba potrošača u smislu točaka (b) i (c) članka 6. stavka 1. Uredbe (EZ) br. 1332/2008.
   2.   Kako bi se omogućila provjera iz stavka 1., dostavljaju se odgovarajuće i dovoljne informacije o:

               (a)

               identitetu prehrambenog enzima, uključujući upućivanje na postojeće specifikacije;

               (b)

               funkciji i tehnološkoj potrebi, uključujući opis tipičnog(-ih) postup(a)ka u kojem(-ima) je moguće primijeniti prehrambeni enzim;

               (c)

               utjecaju prehrambenog enzima na konačni proizvod;

               (d)

               razlozima zašto uporaba ne bi zavarala potrošača;

               (e)

               predloženim uobičajenim i maksimalnim razinama uporabe, ako je primjenljivo;

               (f)

               procjeni prehrambene izloženosti, kako je opisano u smjernicama Agencije o prehrambenim enzimima (13).

         Članak 10.
   Posebni podaci potrebni za procjenu rizika prehrambenih aroma
   1.   Uz podatke koje treba dostaviti u skladu s člankom 5., dostavljaju se i podaci o:

               (a)

               procesu proizvodnje;

               (b)

               specifikacijama;

               (c)

               ako je primjenljivo, podaci o veličini čestica, distribuciji veličina čestica i drugim fizikalno-kemijskim karakteristikama;

               (d)

               ako je primjenljivo, postojećim odobrenjima i ocjenama;

               (e)

               predloženim uporabama u hrani i predloženim uobičajenim i maksimalnim razinama uporabe u kategorijama u skladu s popisom Unije, ili u specifičnijoj vrsti proizvoda unutar kategorija;

               (f)

               podacima o prehrambenim izvorima;

               (g)

               procjeni prehrambene izloženosti;

               (h)

               biološkim i toksikološkim podacima.

         2.   U pogledu bioloških i toksikoloških podataka iz točke (h) stavka 1., moraju biti pokrivena ključna područja:

               (a)

               ispitivanje strukturalne/metaboličke sličnosti s aromatičnim tvarima u postojećoj ocjeni skupine aroma (FGE);

               (b)

               genotoksičnost;

               (c)

               subkronična toksičnost, ako je primjenljivo;

               (d)

               razvojna toksičnost, ako je primjenljivo;

               (e)

               podaci o kroničnoj toksičnosti i kancerogenosti; ako je primjenljivo.

         Članak 11.
   Podaci potrebni za upravljanje rizikom kod prehrambenih aroma
   Dosje koji se podnosi uz zahtjev uključuje sljedeće informacije:

               (a)

               identitet arome, uključujući upućivanje na postojeće specifikacije;

               (b)

               organoleptička svojstva tvari;

               (c)

               predložene uobičajene i maksimalne razine uporabe u kategorijama hrane ili u specifičnijoj vrsti hrane koja je obuhvaćena nekom od tih kategorija;

               (d)

               procjeni izloženosti, temeljenoj na uobičajenoj i maksimalnoj razini namjeravane uporabe za svaku od dotičnih kategorija ili proizvoda.

         POGLAVLJE III.

      POSTUPCI ZA PROVJERU VALJANOSTI ZAHTJEVA

   Članak 12.
   Postupci
   1.   Po primitku zahtjeva Komisija odmah provjerava jesu li prehrambeni aditiv, prehrambeni enzim ili aroma obuhvaćeni odgovarajućim sektorskim propisom o hrani i sadrži li zahtjev sve tražene elemente u skladu s poglavljem II.
   2.   Ako zahtjev sadrži sve tražene elemente u skladu s poglavljem II., Komisija, kad je to potrebno, traži od Agencije provjeru primjerenosti podataka za procjenu rizika u skladu sa znanstvenim mišljenjima o podacima potrebnim za ocjenu zahtjeva za tvari te da, prema potrebi, pripremi mišljenje.
   3.   U roku 30 radnih dana nakon primitka zahtjeva Komisije, Agencija dopisom obavješćuje Komisiju o primjerenosti podataka za procjenu rizika. Ako smatra da su podaci primjereni za procjenu rizika, počinje teći razdoblje ocjene iz članka 5. stavka 1. Uredbe (EZ) br. 1331/2008 od datuma kad je Komisija zaprimila dopis Agencije.
   Međutim, u skladu s točkom (a) drugog podstavka članka 17. stavka 4. Uredbe (EZ) br. 1332/2008, u slučaju utvrđivanja popisa prehrambenih enzima Unije, ne primjenjuje se članak 5. stavak 1. Uredbe (EZ) br. 1331/2008.
   4.   U slučaju zahtjeva za ažuriranje popisa prehrambenih aditiva, prehrambenih enzima ili aroma Unije, Komisija može od podnositelja zahtjeva zatražiti dodatne informacije o pitanjima u vezi s valjanosti zahtjeva i obavijestiti podnositelja zahtjeva o roku u kojem mora dostaviti te informacije. U slučaju zahtjeva podnesenih u skladu s člankom 17. stavkom 2. Uredbe (EZ) br. 1332/2008, Komisija taj rok određuje zajedno s podnositeljem zahtjeva.
   5.   Ako zahtjev nije obuhvaćen odgovarajućim sektorskim propisom o hrani ili ako ne sadrži sve tražene elemente u skladu s poglavljem II. ili ako Agencija smatra da podaci nisu primjereni za procjenu rizika, zahtjev se smatra nevaljanim. U tom slučaju Komisija obavješćuje podnositelja zahtjeva, države članice i Agenciju navodeći razloge zašto se zahtjev smatra nevaljanim.
   6.   Odstupajući od stavka 5., zahtjev se može smatrati valjanim čak i ako ne sadrži sve tražene elemente u skladu s poglavljem II., pod uvjetom da je podnositelj zahtjeva dostavio provjerljivo obrazloženje za svaki element koji nedostaje.
   POGLAVLJE IV.

      MIŠLJENJE AGENCIJE

   Članak 13.
   Informacije koje je potrebno uključiti u mišljenje Agencije
   1.   Mišljenje Agencije sadrži sljedeće informacije:

               (a)

               identitet i karakterizaciju prehrambenog aditiva, prehrambenog enzima ili arome;

               (b)

               procjenu bioloških i toksikoloških podataka;

               (c)

               procjenu prehrambene izloženosti za europsku populaciju uzimajući u obzir druge moguće izvore prehrambene izloženosti;

               (d)

               cjelovitu procjenu rizika u kojoj se, ako je to moguće i relevantno, utvrđuje orijentacijska vrijednost koja se temelji na utjecaju na zdravlje i u kojoj se naglašavaju eventualne nesigurnosti i ograničenja, ako je to relevantno;

               (e)

               ako prehrambena izloženost prelazi orijentacijsku vrijednost koja se temelji na utjecaju na zdravlje utvrđenu u cjelovitoj procjeni rizika, potrebno je detaljno izložiti prehrambenu izloženost, po mogućnosti uz navođenje doprinosa ukupnoj izloženosti svake kategorije hrane za koju je uporaba odobrena ili je podnesen zahtjev za odobrenje;

               (f)

               zaključke.

         2.   Komisija može zatražiti više specifičnih dodatnih informacija u svom zahtjevu za mišljenje Agencije.
   POGLAVLJE V.

      ZAVRŠNE ODREDBE

   Članak 14.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 11. rujna 2011.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. ožujka 2011.

            Za Komisiju

            Predsjednik

         José Manuel BARROSO

      (1)  SL L 354, 31.12.2008., str. 1.

      (2)  SL L 354, 31.12.2008., str. 16.

      (3)  SL L 354, 31.12.2008., str. 7.

      (4)  SL L 354, 31.12.2008., str. 34.

      (5)  http://www.efsa.europa.eu/en/scdocs/doc/1188.pdf

      (6)  http://www.efsa.europa.eu/en/scdocs/doc/1305.pdf

      (7)  http://www.efsa.europa.eu/en/scdocs/doc/1623.pdf

      (8)  SL L 50, 20.2.2004., str. 44.

      (9)  Serija OECD-a o načelima dobre laboratorijske prakse i praćenju sukladnosti. Broj 1. Načela dobre laboratorijske prakse OECD-a (kako su revidirana 1997.) ENV/MC/CHEM(98)17.

      (10)  http://www.efsa.europa.eu/en/efsajournal.htm

      (11)  http://ec.europa.eu/dgs/health_consumer/index_en.htm

      (12)  SL L 268, 18.10.2003., str. 1.

      (13)  Smjernice EFSA-e koje je priredio Znanstveni odbor za materijale koji dolaze u kontakt s hranom, enzime, arome i pomoćna tehnološka sredstva, o dostavi dosjea o prehrambenim enzimima. The EFSA Journal (2009) 1305, str. 1.
   PRILOG

      OBRAZAC DOPISA KOJI SE PRILAŽE UZ ZAHTJEV ZA ODOBRENJE PREHRAMBENIH ADITIVA

   EUROPSKA KOMISIJA
   Opća uprava
   Uprava
   Odjel
   Datum: …
   Predmet: Zahtjev za odobrenje prehrambenog aditiva u skladu s Uredbom (EZ) br. 1331/2008.

               

               Zahtjev za odobrenje novog prehrambenog aditiva

               

               Zahtjev za izmjenu uvjeta uporabe već odobrenog prehrambenog aditiva

               

               Zahtjev za izmjenu specifikacija već odobrenog prehrambenog aditiva

         (Molimo da jasno označite jedno od polja).
   Podnositelj(i) zahtjeva i/ili njegov/njihov predstavnik(-ci) u Europskoj uniji.
   (ime, adresa, …)
   …
   …
   …
   podnosi(-e) ovaj zahtjev za ažuriranje popisa prehrambenih aditiva Europske unije.
   Naziv prehrambenog aditiva:
   …
   Broj ELINCS ili EINECS (ako je dodijeljen)
   Br. CAS (ako je primjenljivo)
   Funkcionalna kategorija(-e) prehrambenih aditiva (1):
   (popis)
   …
   Kategorije hrane i predložene razine:

               Kategorija hrane

               Uobičajena razina uporabe

               Maksimalna predložena razina uporabe

         S poštovanjem,
   Potpis: …
   Prilozi:

               

               Potpuni dosje

               

               Javni sažetak dosjea

               

               Detaljni sažetak dosjea

               

               Popis dijelova dosjea za koje je zatraženo da se smatraju povjerljivima

               

               Preslika administrativnih podataka podnositelja zahtjeva

      OBRAZAC DOPISA KOJI SE PRILAŽE UZ ZAHTJEV ZA ODOBRENJE PREHRAMBENIH ENZIMA

   EUROPSKA KOMISIJA
   Opća uprava
   Uprava
   Odjel
   Datum: …
   Predmet: Zahtjev za odobrenje prehrambenog enzima u skladu s Uredbom (EZ) br. 1331/2008.

               

               Zahtjev za odobrenje novog prehrambenog enzima

               

               Zahtjev za izmjenu uvjeta uporabe već odobrenog prehrambenog enzima

               

               Zahtjev za izmjenu specifikacija već odobrenog prehrambenog enzima

         (Molimo da jasno označite jedno od polja).
   Podnositelj(i) zahtjeva i/ili njegov/njihov predstavnik(-ci) u Europskoj uniji.
   (ime, adresa, …)
   …
   …
   podnosi(-e) ovaj zahtjev za ažuriranje popisa prehrambenih enzima Europske unije.
   Naziv prehrambenog enzima:
   …
   Klasifikacijski broj enzima Komisije za enzime pri IUBMB.
   Sirovina
   …
   …

               Naziv

               Specifikacije

               Hrana

               Uvjeti uporabe

               Ograničenja za prodaju prehrambenog enzima krajnjem korisniku

               Posebni zahtjevi u pogledu označivanja hrane

         S poštovanjem,
   Potpis: …
   Prilozi:

               

               Potpuni dosje

               

               Javni sažetak dosjea

               

               Detaljni sažetak dosjea

               

               Popis dijelova dosjea za koje je zatraženo da se smatraju povjerljivima

               

               Preslika administrativnih podataka podnositelja zahtjeva

      OBRAZAC DOPISA KOJI SE PRILAŽE UZ ZAHTJEV ZA ODOBRENJE AROMA

   EUROPSKA KOMISIJA
   Opća uprava
   Uprava
   Odjel
   Datum: …
   Predmet: Zahtjev za odobrenje prehrambene arome u skladu s Uredbom (EZ) br. 1331/2008.

               

               Zahtjev za odobrenje nove aromatične tvari

               

               Zahtjev za odobrenje novog aromatičnog pripravka

               

               Zahtjev za odobrenje novog prekursora arome

               

               Zahtjev za odobrenje nove arome dobivene termičkim postupkom

               

               Zahtjev za odobrenje nove druge arome

               

               Zahtjev za odobrenje nove sirovine

               

               Zahtjev za izmjenu uvjeta uporabe već odobrene prehrambene arome

               

               Zahtjev za izmjenu specifikacija već odobrene prehrambene arome

         (Molimo da jasno označite jedno od polja).
   Podnositelj(i) zahtjeva i/ili njegov/njihov predstavnik(-ci) u Europskoj uniji.
   (ime, adresa, …)
   …
   …
   podnosi(-e) ovaj zahtjev za ažuriranje popisa prehrambenih aroma Europske unije.
   Naziv arome ili sirovine:
   …
   FL-broj, CAS-broj, JECFA-broj, CoE-broj (ako je dodijeljen)
   Organoleptička svojstva arome
   …
   Kategorije hrane i predložene razine:

               Kategorija hrane

               Uobičajena razina uporabe

               Maksimalna predložena razina uporabe

         S poštovanjem,
   Potpis: …
   Prilozi:

               

               Potpuni dosje

               

               Javni sažetak dosjea

               

               Detaljni sažetak dosjea

               

               Popis dijelova dosjea za koje je zatraženo da se smatraju povjerljivima

               

               Preslika administrativnih podataka podnositelja zahtjeva

      (1)  Funkcionalne kategorije prehrambenih aditiva u hrani i prehrambenih aditiva u prehrambenim aditivima i prehrambenih enzima navedene su u Prilogu I. Uredbi (EZ) br. 1333/2008. Ako aditiv nije obuhvaćen nekom od navedenih kategorija, može se predložiti naziv i definicija nove funkcionalne kategorije.


title: Provedbena uredba Komisije (EU) br. 726/2014 оd 30. lipnja 2014. o izmjeni Uredbe Vijeća (EZ) br. 992/95 u pogledu novih carinskih kvota Unije za pripremljenu haringu podrijetlom iz Norveške

text:
               1.7.2014

               HR

               Službeni list Europske unije

               L 192/41

         PROVEDBENA UREDBA KOMISIJE (EU) br. 726/2014
   оd 30. lipnja 2014.
   o izmjeni Uredbe Vijeća (EZ) br. 992/95 u pogledu novih carinskih kvota Unije za pripremljenu haringu podrijetlom iz Norveške
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 992/95 od 10. travnja 1995. o otvaranju carinskih kvota Zajednice za određene proizvode poljoprivrede i ribarstva podrijetlom iz Norveške (1), a posebno njezin članak 5. stavak 1. točku (b),
   budući da:

               (1)

               Odlukom Vijeća 2014/343/EU (2), potpisivanje i privremena primjena Dodatnog protokola uz Sporazum između Europske ekonomske zajednice i Kraljevine Norveške nakon pristupanja Republike Hrvatske Europskoj uniji odobreni su.

               (2)

               Dodatnim protokolom utvrđuje se nova carinska kvota za puštanje u slobodni promet u Europskoj uniji određene pripremljene haringe podrijetlom iz Norveške.

               (3)

               Zbog uvođenja novih carinskih kvota potrebno je izmijeniti Uredbu (EZ) br. 992/95.

               (4)

               Nove carinske kvote trebale bi se primjenjivati dvanaest mjeseci. U skladu s Odlukom 2014/343/EU kvote se primjenjuju od dana privremene primjene Dodatnog protokola. Ova bi se Uredba stoga trebala primjenjivati od istog dana.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Prilogu Uredbi (EZ) br. 992/95 dodaju se sljedeći redci:

                  „09.0859

                  ex 1604 12 91
                  ex 1604 12 99

                  10
                  11
                  19

                  Haringa, začinjena i/ili ukiseljena u octu, u salamuri

                  Od 1.8.2014. do 31.7.2015.

                  1 400 tona neto ocijeđene mase

                  0”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. kolovoza 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. lipnja 2014.

            Za Komisiju

            Predsjednik

         José Manuel BARROSO

      (1)  SL L 101, 4.5.1995., str. 1.

      (2)  SL L 170, 11.6.2014., str. 3.


title: Provedbena uredba Komisije (EU) br. 1222/2013 оd 29. studenoga 2013. o odobrenju propionske kiseline, natrijeva propionata i amonijeva propionata kao dodataka hrani za preživače, svinje i perad  Tekst značajan za EGP

text:
               30.11.2013

               HR

               Službeni list Europske unije

               L 320/16

         PROVEDBENA UREDBA KOMISIJE (EU) br. 1222/2013
   оd 29. studenoga 2013.
   o odobrenju propionske kiseline, natrijeva propionata i amonijeva propionata kao dodataka hrani za preživače, svinje i perad
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđaju se odobravanje dodataka hrani za životinje te osnove i postupci za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje propionske kiseline, natrijeva propionata i amonijeva propionata. Uz navedeni zahtjev priloženi su traženi podaci i dokumentacija u skladu s člankom 7. stavkom 3. Uredbe (EZ) br. 1831/2003.

               (3)

               Taj se zahtjev odnosi na odobrenje propionske kiseline, natrijeva propionata i amonijeva propionata kao dodataka hrani za sve vrste životinja koji se trebaju uvrstiti u kategoriju dodataka „tehnološki dodaci”, funkcionalnu skupinu „dodaci silaži”. Zahtjevom su obuhvaćene i ostale upotrebe istih tvari u vezi s kojima još nije donesena odluka.

               (4)

               Europska agencija za sigurnost hrane (Agencija) u svojem je mišljenju od 16. studenoga 2011. (2) zaključila da propionska kiselina, natrijev propionat i amonijev propionat pod predloženim uvjetima uporabe nemaju štetan učinak na zdravlje životinja, zdravlje ljudi ili okoliš. Zaključeno je i da navedene tvari poboljšavaju aerobnu stabilnost materijala koji se lako siliraju. Agencija ne smatra da su potrebni posebni zahtjevi za praćenje nakon stavljanja na tržište. Agencija je potvrdila i izvješće o metodama analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjena navedenih tvari pokazuje da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim potrebno je odobriti uporabu tih tvari kako je definirano u Prilogu ovoj Uredbi.

               (6)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Tvari navedene u Prilogu koje pripadaju kategoriji dodataka „tehnološki dodaci” i funkcionalnoj skupini „dodaci silaži” odobravaju se kao dodaci hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetoga dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal (2011.); 9(12):2446.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg/kg potpune krmne smjese s udjelom vlage od 12 %

                     Kategorija tehnoloških dodataka. Funkcionalna skupina: dodaci silaži

                  1k280

                  —

                  Propionska kiselina

                                 Sastav dodatka

                              Propionska kiselina ≥ 99,5 %

                                 Karakteristike aktivne tvari:

                                          Propionska kiselina ≥ 99,5 %

                                          C3H6O2 CAS br.: 79-09-4

                                          Nehlapljiv ostatak ≤ 0,01 % pri sušenju na 140 °C do konstantne mase

                                          Aldehidi ≤ 0,1 % izraženi kao formaldehidi

                                          Proizvedena kemijskom sintezom

                                 Metoda analize
                                  (1)

                              Kvantifikacija propionske kiseline kao ukupne propionske kiseline u dodatku hrani, premiksu, krmnoj smjesi: tekućinska kromatografija visoke djelotvornosti ionskog isključenja s indeksom refrakcije (HPLC-RI)

                  Preživači

                  —

                  —

                  —

                              1.

                              Istovremena je upotreba drugih organskih kiselina u najvećim dopuštenim dozama kontraindicirana.

                              2.

                              Dodatak se koristi u materijalima koji se lako siliraju (2)

                              3.

                              Istovremena uporaba s ostalim izvorima aktivne tvari ne smije prelaziti najveću odobrenu količinu.

                              4.

                              Pri rukovanju je zbog sigurnosnih razloga potrebno koristi zaštitu za dišne organe, zaštitu za oči, rukavice i zaštitnu odjeću.

                  20. prosinca 2023.

                  Svinje

                  —

                  30 000

                  Perad

                  —

                  10 000

                  1k281

                  —

                  Natrijev propionat

                                 Sastav dodatka

                              Natrijev propionat ≥ 98,5 %

                                 Karakteristike aktivne tvari

                                          Natrijev propionat ≥ 98,5 %

                                          C3H5O2Na

                                          CAS br.: 137-40-6

                                          Gubitak pri sušenju ≤ 4 % nakon dva sata sušenja na 105 °C

                                          Tvari netopive u vodi ≤ 0,1 %

                                          Proizvedena kemijskom sintezom

                                 Metoda analize
                                  (1)

                              Kvantifikacija natrijeva propionata u dodatku hrani:

                                          1.

                                          tekućinska kromatografija visoke djelotvornosti ionskog isključenja s indeksom refrakcije (HPLC-RI) – za utvrđivanje ukupne količine propionata; i

                                          2.

                                          atomska apsorpcijska spektrometrija, AAS (EN ISO 6869) – za utvrđivanje ukupne količine natrija.

                                    Kvantifikacija natrijeva propionata kao ukupne propionske kiseline u premiksu, krmnoj smjesi: tekućinska kromatografija visoke djelotvornosti ionskog isključenja s indeksom refrakcije (HPLC-RI)

                  Preživači

                  —

                  —

                  —

                              1.

                              Istovremena je upotreba drugih organskih kiselina u najvećim dopuštenim dozama kontraindicirana.

                              2.

                              Dodatak se koristi u materijalima koji se lako siliraju (2)

                              3.

                              Istovremena uporaba s ostalim izvorima aktivne tvari ne smije prelaziti najveću odobrenu količinu.

                              4.

                              Pri rukovanju je zbog sigurnosnih razloga potrebno koristi zaštitu za dišne organe, zaštitu za oči, rukavice i zaštitnu odjeću.

                  20. prosinca 2023.

                  Svinje

                  —

                  30 000 (3)

                  Perad

                  —

                  10 000 (3)

                  1k284

                  —

                  Amonijev propionat

                                 Sastav dodatka

                              Pripravak amonijeva propionata ≥ 19,0 %, propionska kiselina ≤ 80,0 % i voda ≤ 30 %

                                 Karakteristike aktivne tvari

                                          Amonijev propionat C3H9O2N

                                          CAS br.: 17496-08-1

                                          Proizvedena kemijskom sintezom

                                 Metoda analize
                                  (1)

                              Kvantifikacija amonijeva propionata u dodatku hrani:

                                          1.

                                          tekućinska kromatografija visoke djelotvornosti ionskog isključenja s indeksom refrakcije (HPLC-RI) – za utvrđivanje ukupne količine propionata; i

                                          2.

                                          titracija sumpornom kiselinom i natrijevim hidroksidom za utvrđivanje amonijaka.

                                    Kvantifikacija amonijeva propionata kao ukupne propionske kiseline u premiksu, krmnoj smjesi:
                              tekućinska kromatografija visoke djelotvornosti ionskog isključenja s indeksom refrakcije (HPLC-RI)

                  Preživači

                  —

                  —

                  —

                              1.

                              Istovremena je upotreba drugih organskih kiselina u najvećim dopuštenim dozama kontraindicirana.

                              2.

                              Dodatak se koristi u materijalima koji se lako siliraju (2).

                              3.

                              Istovremena uporaba s ostalim izvorima aktivne tvari ne smije prelaziti najveću odobrenu količinu.

                              4.

                              Pri rukovanju je zbog sigurnosnih razloga potrebno koristi zaštitu za dišne organe, zaštitu za oči, rukavice i zaštitnu odjeću.

                  20. prosinca 2023.

                  Svinje

                  —

                  30 000 (3)

                  Perad

                  —

                  10 000 (3)

         (1)  Podaci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Krmno bilje koje se lako silira: > 3 % topivih ugljikohidrata u svježem materijalu (npr. cijela biljka kukuruza, ljulj, stoklasa ili pulpa šećerne repe). Uredba Komisije (EZ) br. 429/2008 (SL L 133, 22.5.2003., str. 1.).

         (3)  Kao propionska kiselina.


title: Provedbena uredba Komisije (EU) 2015/1921 оd 26. listopada 2015. o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve

text:
               27.10.2015

               HR

               Službeni list Europske unije

               L 281/5

         PROVEDBENA UREDBA KOMISIJE (EU) 2015/1921
   оd 26. listopada 2015.
   o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (1), a posebno njezin članak 11. točku (b),
   budući da:

               (1)

               U Prilogu III. Uredbi (EZ) br. 314/2004 navodi se popis osoba i subjekata na koje se odnosi zamrzavanje financijskih sredstava i gospodarskih izvora u skladu s tom Uredbom.

               (2)

               Odlukom Vijeća 2011/101/ZVSP (2) utvrđene su fizičke i pravne osobe na koje se odnose mjere ograničavanja predviđene člankom 5. te Odluke, a u okviru Uredbe (EZ) br. 314/2004 ta se Odluka provodi u mjeri u kojoj je potrebno djelovanje na razini Unije.

               (3)

               Vijeće je 26. listopada 2015. odlučilo izbrisati ime jedne preminule osobe na koju bi se mjere ograničavanja trebale primijeniti. Prilog III. Uredbi (EZ) br. 314/2004 trebalo bi stoga na odgovarajući način izmijeniti.

         DONIJELA JE OVU UREDBU:
   Članak 1.
   Prilog III. Uredbi (EZ) br. 314/2004 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. listopada 2015.

            Za Komisiju,

            u ime predsjednika,

            voditelj službe za instrumente vanjske politike

      (1)  SL L 55, 24.2.2004., str. 1.

      (2)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).

      PRILOG
      U Prilogu III. Uredbi (EZ) br. 314/2004 iz odjeljka „I. Osobe” brišu se sljedeće fizičke osobe:
      I.   Osobe

         „Amos Bernard MIDZI (Mugenva). Datum rođenja: 4.7.1952. Ostale informacije: (a) bivši ministar rudarstva i razvoja rudarstva; (b) bivši ministar za razvoj energetike i električne energije; (c) predsjednik stranke ZANU-PF u Harareu; (d) bivši član vlade povezan s vladinom frakcijom iz stranke ZANU-PF; (e) organizirao konvoj pristaša ZANU-PF i vojnika koji su napadali ljude i uništavali domove u lipnju 2008.; (f) povezan s nasiljem u Epworthu, podupirao baze paravojnih jedinica 2008. i ponovno 2011.”